A legjobb szállás

Sokat jártam Erdélyben, sokszor láttak vendégül, megetettek, megitattak,

ha kellett, az utolsó falatjukat is megosztották velem. Nyilvánvaló

volt, ha ismerősök érkeztek Erdélyből, én is viszonoztam a

vendégszeretetet.

Jöttek a zenészek, jöttek a táncosok, énekesek. Szántó Feri bácsi

Magyarbecéből, Icsán Pityu és Sanyi, Icsán Bözsi Székről, a szovátiak,

a palatkaiak, és még sorolhatnám.

Akkor kellett valamit változtatni, amikor Székről hazajött egy

ismerősöm, és újságolta, hogy a falu közepén lévő hirdetőtáblán

nagy betűkkel ki van írva: „Budapesten a legjobb szállás Lányi Gyuriéknál

van, a Vörösvári út 129-ben.”.